Termas de Rio Hondas

Termas de Rio Hondas () – miestas Argentinoje, Santjago del Estero provincijos vakaruose, už 65 km į šiaurės vakarus nuo Santjago del Estero, prie kelio į Tukumaną. Miestas įsikūręs prie Rio Hondo užtvankos ant Dulsės upės. Rio Hondo departamento centras.

Miesto apylinkės garsėja karštosiomis versmėmis. Pats pavadinimas Termas de Río Hondo reiškia „Giliosios upės karštosios versmės“. Tai visoje šalyje populiarus mineralinių vandenų kurortas. Įsikūrę daug gydyklų, sanatorijų, baseinų, viešbučių, restoranų. Mineraliniai vandenys naudojami siekiant sumažinti kraujo spaudimą, reumatinius skausmus.

 Šaltiniai 

 Nuorodos 
 Oficiali svetainė 

Kategorija:Santjago del Estero provincijos miestai
Kategorija:Argentinos kurortai